tomron87/hebrew-wikipedia-sentences-corpus huggingface dataset:
האצטדיון משמש כמגרש הביתי של כל קבוצת הכדורגל בליגת העל של גיברלטר, ובנוסף גם כאצטדיונה הביתי של נבחרת גיברלטר בכדורגל.
האצטדיון מכיל 5,000 מקומות ישיבה.
לאחר שאופ"א קיבלה את גיברלטר כחברה מלאה, הוחלט לבנות אצטדיון לאומי חדש, אשר היה צפוי להחליף את האצטדיון הנוכחי כיוון אינו עומד בתקנים של אופ"א, אולם באפריל 2017 ההתאחדות לכדורגל בגיברלטר רכשה את האצטדיון מממשלת גיברלטר והחליטה על שיפוץ האצטדיון על מנת שיעמוד בתקנים של אופ"א.
אצטדיון מילטון קוראה (בפורטוגזית: Estádio Milton Corrêa), הידוע בשם זראו (Zerão), הוא אצטדיון בעיר מקאפה, בירת מדינת אמאפה שבצפון ברזיל.
האצטדיון משמש בעיקר למשחקי כדורגל, ומארח את קבוצות הכדורגל המקומיות של העיר.
תפוסת האצטדיון היא כ-10,000 איש, והוא נחנך בשנת 1990.
פרסומו של האצטדיון נובע מכך שהוא בנוי כך שקו האמצע של המגרש ממוקם בדיוק על קו המשווה (קו רוחב 0), ולכן כל קבוצה משחקת בהמיספירה אחרת.
העבודות לבניית האצטדיון הסתיימו בשנת 1990, והוחלט לקרוא לו בפשטות "אצטדיון זראו", כיוון שהמילה "Zerão" (צורה מוגדלת של המילה "אפס" בפורטוגזית) מייצגת את קו הרוחב 0. כינוי נוסף של האצטדיון הוא "Marco Zero" (בפורטוגזית: סימן האפס), על שם השכונה בה הוא ממוקם.
המשחק הראשון באצטדיון שוחק בתאריך 17 באוקטובר 1990, ונכחו בו 10,000 צופים - כמות הצופים הגבוהה ביותר שנכחה באצטדיון זה עד היום.
בשנת 1994, לאחר מותו של נהג הפורמולה 1 הברזילאי איירטון סנה, הוחלט לקרוא לאצטדיון "אצטדיון איירטון סנה".
עם זאת, לאחר מותו ב-18 באוגוסט 1994 של איש הספורט הברזילאי מילטון דה סוזה קוראה, הוחלט לקרוא לאצטדיון "אצטדיון מילטון קוראה".
אצטדיון טוויקנהאם הוא אצטדיון רוגבי הממוקם בשכונת טוויקנהאם, אשר ברובע ריצ'מונד שעל התמזה שבלונדון, בירת אנגליה.
האצטדיון מונה 82,000 מקומות ישיבה, דבר ההופך אותו לאצטדיון השני בגודלו בממלכה המאוחדת, אחרי אצטדיון ומבלי, והרביעי בגודלו באירופה.
האצטדיון משמש בעיקר לתחרויות רוגבי מקומיות ובינלאומיות, וכן לקיום הופעות חיות.
באצטדיון שוכן מוזיאון הרוגבי העולמי.
בעקבות עליית הפופולריות של ענף הרוגבי באנגליה, רכש הרוגבי פוטבול יוניון (איגוד הרוגבי האנגלי) בשנת 1907 שטח אשר שימש עד אז לגידול כרוב, תמורת כ-5,500 פאונד, לטובת בניית אצטדיון רוגבי חדש.
האצטדיון נחנך ב-2 באוקטובר 1909 במשחק בין הרלקווין וריצ'מונד הלונדוניות.
ב-15 בינואר 1910 נערך באצטדיון המשחק הבינלאומי הראשון, בו התמודדה נבחרת אנגליה מול נבחרת ויילס.
בשנת 1926 נערך באצטדיון טורניר מידלסקס הראשון (רוגבי שביעיות).
בשנת 1927 נערך באצטדיון לראשונה ה-Varsity Match השנתי, אשר מפגיש באופן מסורתי, החל משנת 1872, את נבחרות הרוגבי של אוניברסיטת קיימברידג' ואוניברסיטת אוקספורד.
האצטדיון לקח חלק באירוח גביע העולם ברוגבי בשנים 1991, 1999 ו-2015. באליפויות של 1991 ו-2015 אירח האצטדיון גם את משחק הגמר של הטורניר.
במהלך השנים עבר האצטדיון שינויים רבים ותכולתו הורחבה מספר פעמים.
כיום מכיל האצטדיון 82,000 מקומות ישיבה מקורים בשלושה מפלסים.
במהלך השנים אירח האצטדיון הופעות חיות של אמנים רבים, ביניהם: ריהאנה, איירון מיידן, בריאן אדמס, בון ג'ובי, ג'נסיס, יו 2, ביונסה, הרולינג סטונז, הפוליס, האיגלס, ליידי גאגא, אר.אי.אם.
אצטדיון ונקדורף היה אצטדיון כדורגל בעיר ברן, בירת שווייץ, ושימש בתור מגרשה הביתי של יאנג בויז ברן המקומית.
האצטדיון אירח חלק ממשחקי מונדיאל 1954 בו אירח חמישה משחקים, ביניהם משחק הגמר.
כמו כן, אירח האצטדיון את גמר גביע אירופה לאלופות בשנת 1961 בו גברה בנפיקה ליסבון על ברצלונה בתוצאה 3-2. בנוסף, אירח האצטדיון את גמר גביע אירופה למחזיקות גביע בשנת 1989 בו גברה ברצלונה על סמפדוריה בתוצאה 2-0.
תכולתו של האצטדיון השתנתה עם השנים.
עם סגירתו הכיל האצטדיון כ-22,000 צופים, ובזמן מונדיאל 1954 תכולתו הגיעה לכ-65,000 צופים.
בשנת 2001 נהרס האצטדיון לטובת בניית אצטדיון חדש בשם סטאד דה סוויס ונקדורף, שהחל להיבנות על חורבותיו בשנת 2003. האצטדיון החדש נחנך ב-30 ביולי 2005 ומכיל 32,000 מקומות ישיבה.
בקונצרטים, בהם חלק מהצופים יושבים על המגרש עצמו, מגיעה התכולה לכ-45,000 צופים.
אצטדיון טוטו שדרות הוא אצטדיון כדורגל הנמצא בעיר שדרות ומשמש כמגרשה הביתי של קבוצת מ.כ.
שדרות שהוקמה בקיץ 2023 מסגרת מיזוג עם מכבי עירוני שדרות והפועל שדרות.
האצטדיון ממוקם בצפון של העיר ומכיל 1,186 מקומות ישיבה ביציע אחד שמתחתיו חדרי הלבשה וחדרי שירות נוספים.
עלות בניית האצטדיון הסתכמה בכ-12 מיליון שקלים.
במהלך 2024 נוסף קירוי לטריבונה בעלות של מעל 5 מיליון שקלים שיושלם בקיץ 2024. בסמוך לאצטדיון נותר המגרש העירוני הישן של הפועל שדרות שקיים מעל 50 שנה, המשמש כמגרש אימונים וכאתר הופעות ציבוריות כבמת יום העצמאות, וב-2023 הוחלף הדשא הטבעי בו לדשא סינתטי.
הקמת האצטדיון התאפשרה לאחר שיתוף פעולה בין עיריית שדרות ובין המועצה להסדר ההימורים בספורט, משרד התרבות והספורט ומפעל הפיס.
אצטדיון חדרה הוא אצטדיון כדורגל המתוכנן להיבנות בעיר חדרה, סמוך לתחנת הרכבת חדרה מזרח, ליד קיבוץ גן שמואל.
האצטדיון ישרת את קבוצת הפועל חדרה שמשחקת בליגה הלאומית, ומתוכננים בו כ-12,000 מקומות ישיבה עם יכולת להתרחב לכ-15,000 מקומות.
הוא נבנה כחלק ממתחם המשתרע על כ-122.6 דונם, שיכלול גם צמד מגרשי אימונים ומשחק למחלקות הצעירות ושטחי מסחר.
התוכניות לבניית האצטדיון הוצגו על ידי עיריית חדרה בנובמבר 2017, אולם באותה העת לא נקבע מועד לתחילת העבודות.
במהלך עונת 2017/2018 בליגה הלאומית בעקבות מיקומה של הפועל חדרה בצמרת הטבלה וסירוב הנהלת אצטדיון נתניה שזו תשחק שם, החליטו בעיריית חדרה להאיץ את הקמת האצטדיון בעיר.
באותה עונה העפילה הקבוצה לליגת העל ומעונת 2018/2019 מארחת את משחקיה באצטדיון נתניה.
באוגוסט 2019 החל התכנון המפורט של האצטדיון, בעלות של כ-8.4 מיליון שקל.
במרץ 2021 אישרה הוועדה המחוזית לתכנון ולבנייה את התוכנית להקמת האצטדיון, וביוני 2021 אושרה הקמתו של מתחם מגרשי אימונים בצמוד לו, שנחנך בדצמבר 2023 בסמוך לשטח שמיועד לאצטדיון העתידי.
על פי הערכות העירייה, בניית האצטדיון נועדה להתחיל בשנת 2024 לאחר סיום בניית מגרש האימונים הסמוך לו.
אך באוקטובר 2024 פורסם כי העירייה הקפיאה את המיזם בשל ממוצע האוהדים הנמוך של הקבוצה במשחקיה באצטדיון נתניה ובמשחקי החוץ וחשש להשקיע במיזם יקר כמו אצטדיון של אלפי מקומות ברמת ליגת על.
אצטדיון זבזדה פרם הוא אצטדיון רב תכליתי, המשמש כיום בעיקר למשחקי כדורגל והוא משמש בתור המגרש הביתי של אמקאר פרם.
האצטדיון מונה כ-15,000 מושבים ונפתח לשימוש ב-5 ביוני 1969. בשיאו הכיל 17,000 מושבים.
משטח הדשא כוסה בדשא מלאכותי בשנת 2005. לאצטדיון רישוי Quality Concept Football Turf מאופ"א המאפשר לו לארח את משחקי הליגה האירופית ומשחקי שמינית גמר ליגת האלופות.
ארבעה יציעים — צפון, מזרח, דרום ומערב
תא עיתונות ל-40 איש (יציע מערבי)
לוח אלקטרוני בגודל 20×8 מטרים
אצטדיון טהלנה פולה (בסלובקית: Tehelné pole) הוא אצטדיון כדורגל הממוקם בברטיסלאבה, בירת סלובקיה, ומכיל 22,500 מקומות ישיבה.
האצטדיון משמש את קבוצת הכדורגל סלובן ברטיסלאבה ואת נבחרת סלובקיה.
האצטדיון נבנה על חורבות אצטדיון טהלנה פולה הישן שנבנה בשנת 1939, נסגר בשנת 2009 ונהרס ארבע שנים לאחר מכן.
התוכניות הראשונות לאצטדיון החדש נערכו בשנת 2006 ובנייתו הייתה אמורה להסתיים עד 2010. עם זאת, הפרויקט, שהתחיל בתחילה על ידי סלובן ברטיסלבה, נתקל במהרה בעיכובים והמדינה השתלטה אחר כך.
עד סוף 2016 הסתיימו עבודות הבנייה.
לאצטדיון קיבולת של 22,500 מקומות ישיבה כולל 42 תאי שמיים ו-900 מושבי VIP.
זהו אחד האצטדיונים הירוקים באירופה עם 50% מכל צורכי האנרגיה שמקורם במשאבים מתחדשים.
ב-16 בינואר 2019 נחנך האצטדיון במשחק ידידות בו אירחה סלובן ברטיסלאבה את סיגמה אולומוץ הצ'כית, אליו הוגבלה הכניסה כ-2,000 צופים.
בדקה ה-26 כבש מוחה רהארסאלה את שער הבכורה של האצטדיון.
המשחק הסתיים בניצחון 2–3 לטובת אולומוץ.
ב-3 במרץ 2019 ערכה סלובן ברטיסלאבה את משחק הליגה הראשון באצטדיון, הפעם לעיני אצטדיון מלא.
במשחק גברה סלובן בתוצאה 0–2 על ספרטק טרנבה.
אצטדיון חמד הגדול הוא אצטדיון רב-תכליתי הממוקם בדוחה שבקטר.
האצטדיון מכיל 13,000 מקומות, והוא משמש בעיקר למשחקי כדורגל.
הוא אצטדיונה הרשמי של קבוצת הכדורגל אל-ערבי.
האצטדיון היה בשימוש במהלך משחקי אסיה 2006, כשהשתמשו בו למשחקי כדורגל, טניס שולחן, "Rugby sevens" וסיף.
נבחרת עיראק בכדורגל שיחקה באצטדיון את משחקי הבית שלה במסגרת מוקדמות מונדיאל 2014, ונבחרת תימן בכדורגל שיחקה את משחקי הבית שלה במסגרת מוקדמות מונדיאל 2018. גם שוחקו באצטדיון מספר משחקי ידידות.
אצטדיון זניט הוא אצטדיון רב-תכליתי בוולגוגרד, המהווה חלק ממתחם הספורט זניט.
נפתח ביולי 1927 והוא אחד האצטדיונים הוותיקים בעיר.
באצטדיון מגרש כדורגל עם כיסוי דשא טבעי, 8 מסלולי אתלטיקה, שני יציעים.
היציע המערבי כוללת 1,870 מושבים, והמזרחי – 1,716 מושבים.
בסמוך לאצטדיון יש גם מגרש דשא מלאכותי, מגרשי טניס, בריכת שחייה וחניה.
ב-26 בספטמבר 2013 נערך באצטדיון אחד המשחקים במסגרת מוקדמות אליפות אירופה בכדורגל U17.
לאחר הריסת האצטדיון המרכזי, שופץ אצטדיון זניט והפך באופן זמני למגרש הבית של מועדון רוטור.
במהלך מונדיאל 2018, האצטדיון שימש כבסיס אימונים לנבחרות המשתתפות.
מאז 2008 משמש את רוטור וולגוגרד כמתקן אימונים.
סטאדיו אטורה ג'ארדיניירו ויה דל מארה (באיטלקית: Stadio Ettore Giardiniero-Via del mare; נקרא גם: ויה דל מארה) הוא אצטדיון, הממוקם בלצ'ה שבאיטליה.
האצטדיון הוא האצטדיון הביתי של קבוצת הכדורגל של לצ'ה מהסרייה ב'.
האצטדיון נפתח ב-1966. שמו נלקח מהרחוב עליו הוא בנוי – דרך המובילה לים הקרוב לעיר לצ'ה.
האצטדיון נבנה ותוכנן על ידי קוסטנטינו רוצי, ומשחק הבכורה באצטדיון התקיים ב-11 בספטמבר 1966 במשחק בין הקבוצה המקומית, לצ'ה לבין ספרטק מוסקבה.
האצטדיון החליף את האצטדיון הישן סטאדיו קרלו פרנצו (שנקרא על שם חייל צעיר מהעיר לצ'ה שנהרג בקרבות מלחמת העולם הראשונה).
המשחק הראשון במסגרת מקומית התקיים באותה השנה ב-2 באוקטובר בין לצ'ה לקבוצה מקומית אחרת, טראנטו, בו ניצחה לצ'ה 0–1. ב-1967 שיחקה לצ'ה באצטדיון משחק ידידות נגד הקבוצה המפורסמת של פלה, סנטוס.
במקור היה באצטדיון 16,000 מקומות, וב-1976 הורחבה תכולת האצטדיון ל-20,500 מקומות.
עם העפלתה ההיסטורית של הקבוצה המקומית לצ'ה לסרייה א' ב-1985, האצטדיון נבנה כמעט מחדש באות השנה, ותכולתו הוגדלה ל-55,000 מקומות, מה שהפך אותו לאצטדיון בעל התכולה השישית בגודלה באיטליה עד למונדיאל 1990 בו נבנו והורחבו אצטדיונים אחרים שעקפו אותו במספר זה.
גם היציע הצפוני שנקרא ה"קורבה נורד" (Curva Nord), בו מאכלסים את היציע ה"Ultrà Lecce" וגם היציע הדרומי שנקרא ה"קורבה סוד" (Curva Sud) בו מאכלסים את היציע ה"Gioventù", נבנו מחדש לחלוטין במהלך שיפוץ זה.
יציע ה"טריבונה" ויציע ה"דיסטינטי" שודרגו גם הם, ועל מנת להבטיח עמידה בתקן המחמיר בליגה העליונה הורדה התכולה ל-40,670 מקומות.
הכיסאות נצבעו בצבעים אדום וצהוב (צבעי הקבוצה לצ'ה המקומית), ונכתב על הכיסאות ב"טריבונה איסט "U.S.
לאחר השיפוץ היה ויה דה מארה האצטדיון היחיד ביחד עם אצטדיון פריולי באודינה שמוכן לארח משחקים במונדיאל 1990, אולם התקציב לאירוח המשחקים ושיכון הנבחרות הלך לאצטדיון אחר מהאזור – אצטדיון סאן ניקולה שבבארי, מה שגרם להתנגדות מקומית ולביקורת זועמת מצד חלקים מהתקשורת על ההחלטה השנויה במחלוקת.
בעונת 2007/2008 בסרייה ב' החליט המועדון ביחד עם עיריית לצ'ה המקומית, לקרוא לחדר העיתונאים באצטדיון על שם סרג'ו ואנטאג'אטו, עיתונאי מקומי, שנפטר בנסיבות טראגיות במהלך אוגוסט 2007. המחווה הוצגה לבנו, מרטינו, במהלך העונה, בנוכחות מספר עיתונאים והנהלת האצטדיון, הקבוצה ונציגים מהעירייה.
ב-1 בנובמבר 2007, במהלך סדרת אימונים רגילה באצטדיון, נהרג אפסנאי הציוד של לצ'ה, אנטוניו דה ג'יורג'י, ממכת ברק שהכתה באצטדיון עצמו.
גליפולי את משחקיה בסרייה ב', מאחר שאצטדיונה לא אושר לאירוח בליגה שזה מכבר עלתה אליה.
ב-22 באוגוסט 2010, אירח האצטדיון את משחק הידידות בין לצ'ה לבין הקבוצה הספרדית ולנסיה, שהסתיים בניצחון הספרדים 0–3 על הקבוצה המקומית.
ב-12 באוגוסט 2017, אירח האצטדיון את משחק הידידות בין אינטר מילאנו לבין ריאל בטיס הספרדית, שהסתיים בניצחונה של אינטר 0–1. ב-4 באוגוסט 2018 אירח האצטדיון את משחקה של אינטר בגביע האלופות הבין-לאומי נגד קבוצת אולימפיק ליון הצרפתית שהסתיים בניצחון אינטר 0–1.
לאחר שיפוץ בקיץ 2019, בעקבות עלייתה של לצ'ה לסרייה א' שוב, מספר המושבים המאושרים הוא 31,533 מקומות (מתוך 40,670 שקיימים באצטדיון בפועל).
השיפוץ כלל: שיחזור מושבים בשני היציעים המרכזיים וביציע המזרחי, פיתוח מחדש של מסלול האתלטיקה באצטדיון (שלפני כן כוסה ונהרס), בניית שערים חדשים מהיציע לדשא, בניית מחיצות שקופות בין היציעים, התאמת יציע אחד לנכים, שיפור מערכת התאורה, שיפוץ כולל של הספסלים, ושיפוץ של תאי השירותים והמתקנים הסניטריים באצטדיון.
השיפוץ שעלה כ-4 מיליון יורו, כולו נעשה על ידי קבוצת הכדורגל של לצ'ה (ולא על ידי העירייה).
בעתיד, צפוי להיעשות שיפוץ נוסף באצטדיון על ידי הוועד האולימפי האיטלקי על מנת להתאים את האצטדיון לאירוע "משחקי המזרח התיכון 2026" שיתקיים באזור טאראנטו הקרוב ללצ'ה.
אצטדיון חימקי החדשה הוא אצטדיון כדורגל שנמצא בעיר חימקי, מחוז מוסקבה.
בשנת 1999, מתחם הספורט כלל מגרש הוקי, מגרש כדורגל וקטרגל.
לאחר שיפוצים בשנת 2002 המתחם הפך לאצטדיון כדורגל.
בשטח המתחם ישנם שני מגרשים מלאכותיים עם חימום ויציעים מקורים.
בשנת 2007, לאחר שיפוץ נוסף שבוצע במימון ממשלת רוסיה, נחנך מגרש אימונים חדש על ידי דמיטרי מדבדב, שהיה אז סגן ראש ממשלת רוסיה.
המתחם משמש את בית הספר לספורט של חימקי, בו לומדים למעלה מאלף ילדים.
המתחם הוכר פעמיים כמתקן הספורט הטוב ביותר בפרברי מוסקבה.
מתחם הספורט "חימקי החדשה" יחד עם האצטדיונים "ארנה חימקי" ו"רודינה" ומרכז הכדורסל "חימקי" מהווים חלק מחברת "ארנה חימקי", חברה של ממשלת מחוז מוסקבה האחראית לניהול מתחמי הספורט של העיר חימקי.
זנאמיה טרודה הוא אצטדיון רב-תכליתי באורייחובו-זוייבו ליד מוסקבה, אחד המבנים הוותיקים ביותר בעיר ומאצטדיוני הכדורגל הוותיקים במדינה (פעיל מאז 1914).
אצטדיון זנאמיה טרודה, כמו מועדון הכדורגל, הוא האצטדיון הוותיק ביותר הפועל כיום במדינה.
הבנייה החלה לאחר 1912 בהדרכת מומחים בריטים והפתיחה התקיימה ב־7 באפריל 1914: הקבוצה המקומית אירחה את קבוצת הסטודנטים של אוניברסיטת לונדון.
היו ספסלים בשלוש שורות סביב המגרש, בצד המערבי היו ביתן ויציע גדול.
זה היה מגרש הכדורגל הטוב ביותר באימפריה הרוסית.
בשנת 2017 החל שיפוץ רחב היקף של האצטדיון, שבראשיתו הוחלף הדשא הטבעי במלאכותי ונוספו יציעים מקורים ל-2,500 מושבים, במקום 6,460 המושבים הלא מקורים שהיו קודם.
האצטדיון העירוני חוסה סורייה (בספרדית: Estadio Municipal José Zorrilla) הוא אצטדיון כדורגל בעיר ואיאדוליד מחבל קסטיליה ולאון שבספרד.
האצטדיון משמש כאצטדיון הביתי של ריאל ואיאדוליד ומכיל 27,618 מושבים, מה שהופך אותו לאצטדיון ה-22 בגודלו בספרד, והגדול ביותר בחבל קסטיליה ולאון.
האצטדיון אירח שלושה משחקים במסגרת מונדיאל 1982, את גמר גביע המלך הספרדי בשנת 1982, את גומלין גמר אליפות אירופה בכדורגל עד גיל 21 - 1986, ושלושה משחקים של נבחרת ספרד בכדורגל.
ברוגבי, האצטדיון אירח פעמיים רצופות את גמר גביע המלך הספרדי ברוגבי בשנים 2016 ו-2017.
האצטדיון נפתח בשנת 1982, והוא ממוקם כ-2 קילומטרים צפונית-מערבית ממיקום אצטדיון חוסה סורייה הישן שנפתח בשנת 1940, ונקרא על שם המשורר חוסה סורייה ושימש כאצטדיון הבית של ריאל ואיאדוליד.
המשחק הראשון שנערך באצטדיון היה משחק במסגרת הליגה הספרדית, ב-20 בפברואר 1982, בין ריאל ואיאדוליד לאתלטיק בילבאו שהסתיים בניצחון 1–0 לוואיאדוליד, והשער היחיד במשחק נכבש בדקה ה-84 על ידי חורחה אנריקה אלונסו.
גמר גביע המלך הספרדי בשנת 1982 נערך באצטדיון ב-13 באפריל, ובו ניצחה ריאל מדריד את ספורטינג חיחון 2–1.
במהלך מונדיאל 1982 נערכו שלושה משחקים מבית ד' (צ'כוסלובקיה–כווית, צרפת–כווית וצרפת–צ'כוסלובקיה) באצטדיון.
כוכב הפופ מייקל ג'קסון ביצע מופע סולד-אאוט באצטדיון חוסה סורייה ב-6 בספטמבר 1997, כחלק מסיבוב ההופעות העולמי שלו "HIStory World Tour", מופע שסיים את החלק האירופאי בסיבוב ההופעות שלו.
ישנן תוכניות להרחבת האצטדיון ל-40,000 מושבים.
הפרויקט ידוע בשם ואיאדוליד ארנה (בספרדית: Valladolid Arena).
בשנת 2016 אירח האצטדיון את גמר גביע המלך הספרדי ברוגבי בין אל סלבדור לואיאדוליד (שני מועדוני רוגבי מהעיר ואיאדוליד).
26,000 צופים צפו במשחק וקבעו את שיא הצופים למשחק רוגבי יוניון בספרד.
כמו כן המלך פליפה השישי, צפה במשחק ובסיומו העניק את הגביע לאל סלבדור, הקבוצה המנצחת.
בפתיחתו, אצטדיון חוסה סורייה החדש הכיל 30,000 צופים, ובשנת 1986 הוקמה הטריבונה הצפונית מה שהגדיל את הקיבולת ל-33,000 צופים.
עם זאת, בשנת 1995, בעקבות תקנות פיפ"א החדשות למופעים ואירועי ספורט (שקבעו כי יציעי עמידה נאסרו לשימוש, והאצטדיונים מחויבים להיות בעלי מושבים בלבד), ובהיותו האצטדיון הספרדי הראשון שעומד בתקנות אלו, קיבולתו הצטמצמה ל-26,512 צופים בלבד.
באצטדיון יש גם 120 סוויטות פרטיות, שתוכננו במיוחד עבור חברות וספונסרים.
בשנת 2009, שינוי שנערך בסוויטות גרם לאובדן של 270 מושבים, והקיבולת החדשה עמדה על 26,252 מושבים.
בשנת 2019 האצטדיון עבר שיפוץ ובו "התעלה" שהייתה בין היציעים לדשא הוסרה, גובה כר הדשא הונמך, ונוספו 1,366 מושבים חדשים, כך שהקיבולת הנוכחית היא 27,618 מושבים.
כמו כן גם ספסלי הקבוצות במגרש, שלפני כן היו שקועים בקרקע ליד תחומי המגרש, שולבו בצמוד ליציעים כמקובל באצטדיונים רבים.
במהלך מונדיאל 1982, "אצטדיון חוסה סורייה החדש" שובץ יחד עם אצטדיון סן ממס, כאצטדיונים המארחים בשלב הבתים הראשון של משחקי "בית ד'", שהורכב מנבחרות אנגליה, צרפת, כווית וצ'כוסלובקיה.
המשחקים שהתקיימו באצטדיון חוסה סורייה היו המשחקים הבאים:
תאריךקבוצה 1תוצאהקבוצה 2שלבצופים17 ביוני 1982 צ'כוסלובקיה1–1 כוויתשלב הבתים הראשון (בית ד')25,00021 ביוני 1982 צרפת4–1 כוויתשלב הבתים הראשון (בית ד')30,04324 ביוני 1982 צרפת1–1 צ'כוסלובקיהשלב הבתים הראשון (בית ד')28,000
נבחרת ספרד בכדורגל שיחקה שלושה משחקים באצטדיון חוסה סורייה.
שני משחקי ידידות ומשחק רשמי אחד:
תאריךקבוצה 1תוצאהקבוצה 2מסגרתצופים11 במרץ 1992 ספרד2–0 ארצות הבריתידידות30,0008 ביוני 1997 ספרד1–0 צ'כיהמוקדמות מונדיאל 199825,0001 במרץ 2006 ספרד3–2 חוף השנהבידידות26,000
האצטדיון אירח את גומלין גמר אליפות אירופה בכדורגל עד גיל 21 בשנת 1986 בין ספרד ואיטליה.
במשחק הגמר הראשון, שנערך ברומא באצטדיון פלאמיניו, התוצאה הייתה 2–1 לאיטליה.
במשחק בואיאדוליד, ספרד הובילה 2–1 (תיקו 3–3 בסיכום), ולאחר הארכה נערכו בעיטות העונשין.
בפנדלים ספרד ניצחה 3–0, וזכתה לראשונה בתולדותיה באליפות אירופה עד גיל 21. השוער חואן קרלוס אבלאנדו הציל את הפנדל הראשון והשלישי של ג'וזפה ג'אניני ומרקו בארוני בהתאמה.
וסטפאנו דסידרי החמיץ את הפנדל האיטלקי השני.
לעומתם בצד הספרדי, רוברטו פרננדס, אוסביו סקריסטן ורמון ואסקס גארסיה כבשו את שלושת הפנדלים שלהם, וספרד זכתה בתואר.
תאריךקבוצה 1תוצאהקבוצה 2מסגרתצופים29 באוקטובר 1986 ספרד2–1(3–3; סיכום)(3–0;פ) איטליהגומלין גמר אליפות אירופה לנבחרות צעירות 198626,000
אצטדיון חוסה סורייה אירח פעמיים את גמר גביע המלך הספרדי ברוגבי:
תאריךקבוצה 1תוצאהקבוצה 2מסגרתצופים17 באפריל 2016 אל סלבדור13–9 ואיאדולידגמר גביע המלך הספרדי ברוגבי26,00030 באפריל 2017 אל סלבדור6–16 סנטבואיאנהגמר גביע המלך הספרדי ברוגבי23,000
אצטדיון חנרל סנטנדר (בספרדית: Estadio General Santander) הוא אצטדיון כדורגל, הממוקם בעיר קוקוטה שבקולומביה, ומשמש כאצטדיונה הביתי של קבוצה קוקוטה דפורטיבו.
האצטדיון נפתח בשנת 1948 ומשמש את קוקוטה הן במשחקי הקבוצה בליגה המקומית והן בטורניר היבשתי, בו שיחקה הקבוצה בשנים 2007 ו-2008. בחצי גמר הליברטדורס של 2007 רשמה הקבוצה את ניצחונה היוקרתי ביותר בהיסטוריה, 1-3 במשחק חצי הגמר הראשון על בוקה ג'וניורס.
האצטדיון נקרא על שמו של הגנרל פרנסיסקו דה פאולה סנטנדר, אחד מגיבורי שחרורה של קולומביה והפיכתה למדינה עצמאית לצידו של סימון בוליבר.
סנטנדר נולד בעיירה וייה דל רוסריו, המרוחקת קילומטרים בודדים מקוקוטה.
המטרה הייתה להקים את האצטדיון ולפתוח אותו בשנת 1940, 100 שנים לאחר מותו של הגנרל סנטנדר.
האצטדיון עבר שצי עבודות שיפוץ.
הראשונה התה ב-1983 כחלק מחגיגות 250 שנים לעיר קוקוטה.
בשנת 2006 הושלמה הרחבתו של האצטדיון ותכולתו נקבעה על 42,000 מקומות כדי שקוקוטה תוכל לאחר בו את משחקיה בקוה ליברטדורס.
הושקעו כ-7 מיליון דולר, נוספו כיסאות והוחלף הדשא.
ב-2007 שימש גם כאצטדיונה הביתי של קראקס מוונצואלה במסגרת המפעל היבשתי.
שם השיגה קראקס את ניצחונה היוקרתי 1–3 על ריבר פלייט.
אצטדיון חרגוואי דה מונטריה (בספרדית Estadio Jaraguay de Monteria) הוא אצטדיון כדורגל הממוקם בעיר מונטריה שבקולומביה, ומשמש כאצטדיונה הביתי של קבוצה חגוארס קורדובה.
נפתח בשנת 2012 ומשמש את חגוארס הן במשחקי הקבוצה בליגה המקומית והן בטורניר היבשתי.
תכולת האצטדיון כ-10,000 מקומות ישיבה.
האצטדיון נפתח ב-3 בנובמבר 2012 לרגל המשחקים הלאומיים של קולומביה וכעבור 3 חודשים, ב-3 בפברואר 2013, קיימה חגוארס את משחקה הראשון שם, בניצחון על ריאל קרטחנה לעיני 8000 צופים.
המטרה של עיריית מונטריה להגדיל את קיבולת האצטדיון בשלבים כך שבסופו של דבר יכיל האצטדיון כ-44,000 צופים.
אצטדיון ויקינג (בנורווגית: Viking Stadion) או אצטדיון SR-Bank, הוא אצטדיון כדורגל בסטוונגר שבדרום נורווגיה.
האצטדיון נפתח ב-1 במאי 2004 בעלות של 160 מיליון כתרים נורווגים (כ-115 מיליון שקלים), אשר 50 מיליון מתוכם נתרמו על ידי מועצת הקומין.
ויקינג הוא אצטדיונה הביתי של מועדון הכדורגל ויקינג.
בנוסף, באצטדיון מתקיימות הופעות מוזיקה, וביניהן של האמנים הבאים: בריאן אדמס, אר.אי.אם., רוג'ר ווטרס, בוב דילן, סיסל שירשבה, פלאסידו דומינגו, האיגלס, קיס, רובי ויליאמס ובון ג'ובי.
ב-24 ביוני 2007 נשבר שיא כמות האוהדים שהגיעו למשחק, כאשר 16,600 צופים הגיעו למשחק הביתי של ויקינג נגד בראן.
בסמוך לאצטדיון נבנתה תחנת הרכבת .
ויקינג שימש כמגרשה הביתי של נבחרת נורווגיה בכדורגל עד גיל 21 בארבעה משחקים: ניצחון 0–1 נגד נבחרת ספרד ב-31 במאי 2006, ובשלושה תוצאות תיקו נגד נבחרות בוסניה והרצגובינה, סלובקיה ובלגיה ב-2006, 2009 וב-2011 בהתאמה.
ב-2012 ויקינג נבחר כאצטדיון הרביעי בטיבו על ידי קפטני קבוצות החוץ ששיחקו באצטדיון בסקר שערך עם הציון 4.27 מתוך 5.
בשנת 2015 הוחלט להחליף את הדשא באצטדיון לדשא סינתטי, והמהלך הושלם במרץ 2018. באפריל 2018 האצטדיון שינה את שמו ל"היכל SR-Bank" על שם .
אצטדיון וקיטור טדסקו הוא אצטדיון הממוקם בחאמרון, מלטה.
זהו מגרשו הביתי של מועדון הכדורגל חאמרון ספרטנס, שמשחק בליגת העל המלטזית.
האצטדיון נבנה במקור בשנות השמונים, הפך לאצטדיון פעיל בשנת 1996, וחודש בשנת 2008. האצטדיון מכיל 1,962 מקומות ישיבה וכ-6,000 מקומות בסך הכל.
האצטדיון משמש גם כמגרש האימונים של הקבוצה, ומלבד זאת הוא משמש גם את כל קבוצות הנוער של המועדון.
באצטדיון יש גם בר, משרדים של הקבוצה ומגרש כדורגל חמש-על-חמש.
האצטדיון מארח לפעמים גם משחקים מליגות הכדורגל השנייה והשלישית, ואף משחקי רוגבי ליג.
אצטדיון חוף אל-קידיה הוא אצטדיון רב-תכליתי המתוכנן להיבנות בעיר ג'דה שבערב הסעודית, בלב פרויקט חוף אל-קידיה שלחופי ים סוף, ומיועד לארח משחקים בשלב הבתים, בשלב 32 הגדולות ובשלב שמינית הגמר של מונדיאל 2034. האצטדיון מיועד להכיל 46,096 מקומות ישיבה.
אצטדיון חסן השני הוא אצטדיון כדורגל בבנייה בבן סלימאן , מזרחית לקזבלנקה שבמרוקו.
עם השלמת בנייתו בשנת 2028, האצטדיון יהיה בשימוש בעיקר עבור משחקי כדורגל, וישמש כאצטדיון הביתי של נבחרת מרוקו בכדורגל.
האצטדיון מיועד להכיל 115,000 מקומות ישיבה, מה שיהפוך אותו לאצטדיון הכדורגל הגדול בעולם.
בנוסף, הוא יחליף את אצטדיון מוחמד החמישי כאצטדיון הביתי של שניים ממועדוני הכדורגל הגדולים במרוקו - רג'א קזבלנקה ווידאד קזבלנקה.
האצטדיון נקרא על שמו של חסן השני, מלך מרוקו.
האצטדיון צפוי לארח משחקים במונדיאל 2030.
הפרויקט תוכנן לראשונה עבור הצעתה של מרוקו לאירוח מונדיאל 2010, לצד ארבעה אצטדיונים נוספים, אולם הוקפא לאחר בחירתה של דרום אפריקה לאירוח המונדיאל.
האצטדיון נכלל גם בהצעתה של מרוקו לאירוח מונדיאל 2026, אולם מרוקו הפסידה את האירוח להצעה המאוחדת של קנדה, מקסיקו וארצות הברית.
המצב קיבל תפנית חדשה לאחר ההעפלה ההיסטורית של נבחרת מרוקו בכדורגל לחצי גמר מונדיאל 2022. הישג זה הניע את פדרציית הכדורגל המרוקאית המלכותית להציע את מועמדותה לאירוח של טורנירי כדורגל גדולים, כגון גביע אפריקה לאומות 2025. בהמשך, הוגשה הצעה משותפת של מרוקו לאירוח מונדיאל 2030 יחד עם ספרד ופורטוגל.
ב-20 באוקטובר 2023 חתמו ממשלת מרוקו וקרן הפיקדון והניהול על הסכם המקצה כ-5 מיליארד דירהם מרוקאי לבניין האצטדיון בין השנים 2025–2028. בנוסף, החל שיפוץ של אצטדיונים נוספים שיארחו את גביע אפריקה לאומות 2025 ואת מונדיאל 2030.
ב-28 באוקטובר 2023 הודיע נשיא פדרציית הכדורגל המרוקאית המלכותית פוזי לקג'ע במהלך מסיבת עיתונאים יחד עם מקביליו הספרדי והפורטוגלי כי "בנייתו של האצטדיון החדש בקזבלנקה תתחיל בסוף חודש דצמבר ותימשך שנתיים".
עוד הוסיף כי האצטדיון ישמש כאצטדיון הביתי של קבוצות רג'א קזבלנקה ווידאד קזבלנקה.
אצטדיון ימק"א היה אצטדיון כדורגל אשר שימש כמגרשה הביתי של קבוצת הכדורגל בית"ר ירושלים ובהמשך גם של הפועל ירושלים (לאחר שהפועל ירושלים עזבה את מגרש קטמון).
האצטדיון נבנה על-ידי תנועת צעירי הנוצרים הבינלאומית "ימק"א" (YMCA), בחצר בניין ימק"א ירושלים לצורך הפעילות הספורטיבית של האגודה.
הנדבן האמריקאי ג'יימס נאבגין ג'רווי הניח את אבן הפינה של האצטדיון ב-23 באוגוסט 1926. בניית האצטדיון הסתיימה רק ב-1933, אך השימוש בו החל קודם לכן.
בנובמבר 1935 התקיימה באצטדיון האליפות הראשונה באתלטיקה.
בשנות ה-30 של המאה ה-20 שיחקו במגרש קבוצות חיילים וקבוצות מקומיות מלאומים שונים.
המגרש נחשב אז למודרני, משוכלל ונוח.
אולם, כעבור חצי מאה הוא כבר היה מיושן.
במשך השנים אירח המגרש משחקים מרכזיים רבים, ובהם הדרבי של ירושלים.
בשנת 1991 עזבו שתי הקבוצות הירושלמיות את האצטדיון ועברו אל אצטדיון הכדורגל החדש בעיר, אצטדיון טדי.
במשחק הדרבי האחרון במגרש ימק"א ניצחה הפועל והורידה את בית"ר לליגת המשנה.
האצטדיון הוזכר בשני מערכונים של שלישיית הגשש החיוור, ב"אופסייד סטורי" וב"שירים שערים וטכנאים".
האצטדיון מופיע גם בקומיקס רב המכר, "אהלן וסהלן".
ב נהרס מתחם האצטדיון יחד עם מתחם מגרשי הטניס שהיו בצמוד לאצטדיון, ובשטחו נבנה מתחם מגורים יוקרתי בשם "כתר דוד" הכולל כ-200 דירות לצד גינה ציבורית ומרכז ספורט תת-קרקעי שמופעל על ידי ימק"א.
במרכז יש גם בריכת שחייה חליפית לבריכה המקורה של המתחם.
קטע קטן מחומת האצטדיון נותר כהנצחה למגרש הכדורגל.
באצטדיון שררה אווירה ייחודית של מטען תרבותי ונוסטלגי, לצד עזובה ומתקנים פרימיטיביים.
מגרש הכדורגל שבאצטדיון היה קצר במטר וחצי מהתקן הבינלאומי, הטריבונות היו בלויות ומכיוון שנמכרו כרטיסים רבים יותר מהמקומות על הטריבונות, כמעט תמיד היו צופי כדורגל שישבו על העצים שבצד המגרש.
באזור הטריבונות היה גם ריח חזק של שתן משום שרבים מן הצופים לא טרחו להגיע אל חדרי השירותים.
סביב האצטדיון הייתה חומת אבן גבוהה שבראשה גדר תיל, ננעצו שברי זכוכית במלט בנדבך העליון שלה, בכדי למנוע הסתננויות, דבר שהיה ידוע בכניסת אוהדים דרך פרצות בחומה.
בשנותיו האחרונות כמגרש כדורגל פעיל עליבותו של האצטדיון הייתה אנטיתזה למבנה ימק"א המפואר שבחצרו שכן:
אצטדיון טניס הוא מבנה בו נערכים טורנירי טניס, תחרויות ספורט ומשחקי ראווה, המורכב משדה או במה המוקפים בחלקם או לגמרי במבנה שנועד לאפשר לצופים לעמוד או לשבת אל מול האירוע.
האצטדיון מכיל מגרש בודד או כמה מגרשי טניס בהם משחקים את ספורט הטניס.
אצטדיוני הטניס הראשונים הוקמו בבריטניה, מולדת הטניס.
הראשונים שבהם נבנו כמגרשים פתוחים תחת כיפת השמים, חלקם עם מושבים מסביב למגרש הטניס ומיעוטם עם יציעי עמידה.
כיום ישנם ברחבי העולם אלפי אצטדיוני טניס מודרניים.
לחלקם ישנם גגות נעים, המאפשרים לקיים משחק עם גג פתוח בתנאי מזג אוויר נוחים ומשחק עם גג סגור בתנאי מזג אוויר קשים דוגמת גשם וחום כבד.
מרבית אצטדיוני הטניס כיום הם אצטדיונים פתוחים ותוכננו עבור "ספורט של חוץ" וישנם אצטדיונים הנבנים כאולמות.
בנוסף, אצטדיוני הטניס כיום מאפשרים לקיים משחקים גם בשעות הלילה באמצעות תאורת זרקורים מלאכותית אך עדיין ישנם אצטדיונים הנבנים ללא אמצעי תאורה ומיועדים למשחקי יום בלבד.
בתחרויות הגראנד סלאם הגדולות, ישנה בכל אליפות מספר רב של אצטדיוני טניס המאפשרים לקהל הצופים לראות את שחקני הטניס הפופולריים במספר מוקדים עיקריים.
מספר המושבים באצטדיוני הגראנד סלאם נע בין 10,000–20,000 צופים.
המפורסמים שבהם הם רוד לייבר ארנה באליפות אוסטרליה הפתוחה, פיליפ שאטרייה באליפות צרפת הפתוחה, המגרש המרכזי באליפות וימבלדון ואצטדיון ארתור אש באליפות ארצות הברית הפתוחה.
אצטדיוני טניס גדולים ומפורסמים נוספים הם ה"ריקסל סנטר" בטורונטו, ה"קרנדון פארק" במיאמי, ומרכז הטניס של סידני.
בישראל הוקם בשנות ה-70 אצטדיון קנדה ברמת השרון (צומת הכפר הירוק) בו נערכים משחקי גביע דייוויס, גביע הפדרציה, טורנירי טניס שונים ומשחקי ראווה.
אצטדיון לויטה (ובשמו המלא "אצטדיון עירוני כפר סבא על שם יאיר לויטה"), הוא אצטדיון כדורגל הממוקם בעיר כפר סבא, ומשמש כמגרשן הביתי של הפועל כפר סבא ובית"ר כפר סבא.
האצטדיון ממוקם ברחוב בן יהודה במזרח העיר, בסמוך לאזור התעשייה ופארק כפר סבא, ומכיל כ-5,800 מקומות ישיבה.
עם עלייתה של הפועל כפר סבא לליגת העל בשנת 2019 לא אושר האצטדיון לליגה הבכירה, והיא משחקת באופן זמני באצטדיון המושבה בפתח תקווה.
תכנונים לבניית האצטדיון החלו בשנת 1966, עת שיחקה הפועל כפר סבא במגרש הפרדסים ברחוב טשרניחובסקי בעיר, בסמוך לבית החולים מאיר.
מספר שנים לאחר מכן אישרה העירייה את התוכנית לבנייתו.
בניית האצטדיון נדחתה בשל קשיים בגיוס ממון להקמתו.
חומות האצטדיון הוקמו בשנת 1976, ובניית היציעים החלה כשלוש שנים לאחר מכן.
לאחר זמן מה הופסקו העבודות למספר שנים בשל קשיים תקציביים, ובנייתו הסתיימה בשנת 1986.
האצטדיון נחנך ב-11 באוקטובר 1986 במשחק ליגה בין הפועל כפר סבא לבין הפועל תל אביב שהסתיים בתוצאה 0-0. ב-26 באוקטובר נכבש השער הראשון באצטדיון על ידי שחקנה של הפועל כפר סבא, מאיר נזהר, אשר כבש בניצחונה של קבוצתו בתוצאה 0–2 על מכבי נתניה.
שיא הצופים באצטדיון נקבע ב-18 באפריל 1987 כש-9,000 צופים חזו בניצחונה של בית"ר ירושלים, שזכתה באותה העונה באליפות המדינה, על הפועל כפר סבא בתוצאה 2–3. 2,000 מן הצופים שחזו במשחק הועברו לסוללת עפר בצדו המזרחי של המגרש לאחר שהיציע המערבי התמלא לחלוטין.
בשנת 2000 הוחלט לקרוא לאצטדיון על שמו של יאיר לויטה, אשר היה במשך 30 שנים יושב ראש הפועל כפר סבא.
בצעירותו שימש לויטה, בין היתר, בתור שוערה של הפועל ומכבי כפר סבא.
בשנת 2006 הסתיימו שיפוצים נרחבים באזור האצטדיון שכללו בניית מגרש חניה מסודר בתחום האצטדיון, שיפור דרכי ההגעה אליו ושיפוץ חדרי ההלבשה וחדרי השופטים.
בסמוך לשערי הכניסה לאצטדיון ממוקמת חנות המזכרות של אוהדי הקבוצה.
בעונת 2009/2010 ערכה הפועל רעננה את משחקיה הביתיים באצטדיון, לאחר שמגרשה הביתי לא עמד בתקנים של ליגת העל.
בעונת 2019/2020 עברה הפועל כפר סבא לאצטדיון המושבה בפתח תקווה, לאחר שעלתה לליגת העל ואצטדיון לויטה לא אושר לליגה הבכירה.
במהלך תקופת מגפת הקורונה נערכו במתחם האצטדיון בדיקות קורונה.
שערים 2–3: שערי הקבוצה הביתית הכוללים גם חלק עליון ותחתון ואת תא הכבוד, סך הכול 3,900 מקומות.
שער 4: שער קבוצת האורחים בו יש חלק עליון וחלק תחתון המכילים כ-1,900 מקומות.
זירת הספורט הגדולה במתחם האולימפי לוז'ניקי או בקיצור אצטדיון לוז'ניקי , השוכן בעיר מוסקבה, הוא הגדול באצטדיוני הספורט שברוסיה.
האצטדיון ממוקם במתחם האולימפי לוז'ניקי (הכולל גם את זירת הספורט הקטנה).
בעבר נקרא המבנה "האצטדיון המרכזי על שם לנין" .
שימש כאצטדיון האולימפי באולימפיאדת מוסקבה ב-1980.
האצטדיון נחנך בשנת 1956 והפך לאצטדיון הכדורגל העיקרי והמרכזי של ברית המועצות ולאחר מכן רוסיה ושימש כמגרש הבית של נבחרת ברית המועצות בכדורגל.
ב-1980 שימש האצטדיון כאצטדיון האולימפי של אולימפיאדת מוסקבה.
נערכו בו טקסי הפתיחה והנעילה, תחרויות האתלטיקה הקלה, משחק הגמר של טורניר הכדורגל ותחרויות קפיצות הראווה במסגרת תחרויות הרכיבה.
ב-1982 התרחש באצטדיון אסון שנודע בשם אסון לוז'ניקי, בו נמחצו למוות 67 אוהדים על פי המניין הרשמי במהלך משחק גביע אופ"א.
בשנות ה-90 ובשנות ה-2000 עד שנת 2013 שימש כמגרשן הבייתי של טורפדו מוסקבה, ספרטק מוסקבה, צסק"א מוסקבה ונבחרת רוסיה בכדורגל שמשתמשת בו כמגרש הבית החל מנובמבר 2017 לאחר שחנכה את האצטדיון המשופץ במשחק ידידות נגד נבחרת ארגנטינה בכדורגל, שנערך ב-11 בנובמבר 2017.
בעת אולימפיאדת מוסקבה הכיל האצטדיון 103,000 מקומות.
בשיפוץ מקיף שעבר האצטדיון ב-1996 הופחת מספר המקומות ומעל היציעים הוקם גג.
בשל האקלים הקר במוסקבה, הותקן באצטדיון משטח דשא סינתטי, כתחליף למשטח דשא טבעי אשר לא עמיד בתנאי מזג האוויר קרים במיוחד ואת משטח הדשא הקיף משטח אספלט אשר משמש עבור תחרויות אתלטיקה שונות.
ברם, בסוף שנת 2013, עת הכיל האצטדיון כ-78,000 מקומות ישיבה, החלו להתבצע באצטדיון עבודות מקיפות שכללו את הריסת האצטדיון, תוך שמירה על המעטפת החיצונית וגג האצטדיון ובניית היציעים מחדש ללא מסלול האתלטיקה, כך שיהיו קרובים לכר הדשא.
לאחר סיום העבודות מכיל האצטדיון 81,000 מקומות ישיבה ומשטח הדשא הסינתטי הוחלף בדשא טבעי.
האצטדיון אירח את משחק הפתיחה ומשחק גמר מונדיאל 2018 שהתקיים ברוסיה.
טקס הפתיחה והנעילה, משחקי חצי הגמר השני וגמר מונדיאל 2018 נערכו באצטדיון.
לקראת המונדיאל עבר האצטדיון שיפוץ מקיף, במסגרתו בוטלו מסלולי האתלטיקה והיציעים הגיעו עד לקו הדשא.
ב-10 במאי 2013 נערך משחק כדורגל בין ספרטק מוסקבה לקריליה סובייטוב סמרה והיה זה המשחק הרשמי האחרון לפני סגירת האצטדיון לצורך שיפוצו.
מתחילה תוכנן לסיים את השיפוצים עד סוף שנת 2016 ואלה הושלמו לבסוף רק ביוני 2017, לקראת אירוח גביע הקונפדרציות 2017.
אתר StadiumDB הכתיר את האצטדיון בתור האצטדיון הטוב ביותר לשנת 2017.
אירועי ספורט גדולים שנערכו באצטדיון
בשנת 1957 נערך באצטדיון המשחק המכריע באליפות העולם בהוקי קרח, בין נבחרת שוודיה לנבחרת ברית המועצות.
המשחק משך 55000 צופים והחזיק בשיא העולמי לקהל במשחק הוקי קרח עד 2001.
בשנת 1980 האצטדיון שימש כאצטדיון המרכזי באולימפיאדת מוסקבה.
באותה עת היו באצטדיון 103,000 מושבים.
באצטדיון נערכו טקסי הפתיחה והסיום של האולימפיאדה, תחרויות האתלטיקה, משחק גמר הכדורגל ותחרויות קפיצות הסוסים.
ב-20 באוקטובר 1982 נהרגו באצטדיון 67 צופים באירוע המכונה "אסון לוז'ניקי".
בשנת 1989 נערך באצטדיון "פסטיבל המוזיקה והשלום של מוסקבה" במטרה לגשר בין ארצות הברית וברית המועצות באמצעות הופעה של להקות רוק.
האירוע נמשך יומיים והיה האירוע הראשון בו הופיעו להקות מוזיקת רוק כבד בברית המועצות.
בין היתר הופיעו בפסטיבל בון ג'ובי, הסקורפיונז, אוזי אוסבורן, Skidrow וגורקי פארק.
בשנת 1999 נערך באצטדיון משחק גמר גביע אופ"א בין פארמה ואולימפיק מרסיי.
ב-21 במאי 2008, האצטדיון אירח את גמר ליגת האלופות בו ניצחה מנצ'סטר יונייטד.
בשנת 2013 אירח האצטדיון את אליפות העולם באתלטיקה ה-14.
בשנת 2018 האצטדיון אירח שבעה ממשחקי מונדיאל 2018 שהתקיים ברוסיה : 4 משחקים משלב הבתים (כולל משחק הפתיחה), אחד ממשחקי שמינית הגמר, אחד ממשחקי חצי הגמר ומשחק הגמר בו הוכתרה לאלופת העולם.
אצטדיון טיבולי טירול (בעבר טיבולי נוי; בגרמנית: Tivoli Neu, ) הוא אצטדיון רב תכליתי הנמצא בעיר אינסברוק שבאוסטריה.
כיום משמש האצטדיון בעיקר למשחקי כדורגל והוא משמש כמגרשו הביתי של מועדון הכדורגל ואקר אינסברוק.
תכולתו המקורית של האצטדיון הייתה 17,400 מקומות.
לקראת משחקי יורו 2008 תכולתו הורחבה זמנית ל-30,000 מקומות, ולאחר הטורניר הוקטנה תכולתו ל-16,008 מקומות ישיבה.
האצטדיון נקרא בתחילה "טיבולי נוי" (טיבולי החדש), על שם אצטדיון באותו השם שנסגר ב-2004. ב-2011 חתם מועדון הכדורגל המפעיל את האצטדיון על חוזה לנתינת חסות עם חברת השיווק של התיירות בחבל טירול.
כחלק מן ההסכם, שונה שם האצטדיון למשך עשר שנים ל"אצטדיון טיבולי טירול".
במהלך יורו 2008, אירח האצטדיון שלושה ממשחקי בית ד' בשלב הבתים.
תאריךשלבקבוצותתוצאה10 ביוני 2008בתים - משחק ראשון ספרד - רוסיה1-414 ביוני 2008בתים - משחק שני ספרד - שוודיה1-218 ביוני 2008בתים - משחק שלישי שוודיה - רוסיה2-0
אצטדיון טויוטה הוא אצטדיון כדורגל הממוקם בעיר פריסקו, פרבר של דאלאס שבטקסס, ומשמש כמגרשה הביתה של קבוצה ה-MLS, דאלאס.
האצטדיון מכיל 20,500 מקומות ישיבה, ובנייתו הסתיימה בשנת 2005. זכויות שיום האצטדיון שייכות לחברת טויוטה.
באצטדיון ישנן 18 סוויטות לאח"מים.
האצטדיון ארח את גמר גביע ה-MLS לשנת 2005, משחק בו ניצחה הלוס אנג'לס גלאקסי את הניו אינגלנד רבולושן בתוצאה 1-0 לאחר הארכה.
האצטדיון ארח גם את הגמר שנערך שנה לאחר מכן, בו הפסידה ניו אינגלנד שוב, הפעם ליוסטון בבעיטות הכרעה לאחר 1-1 בתום הארכה.
כינוייו של האצטדיון הם PHP (שהן ראשי התיבות של השם באנגלית), הבקתה והתנור, שם הנובע מהטמפרטורה הגבוהה ששוררת בו בקיץ הטקסני.
בין השנים 2005 עד 2012 זכויות השיום היו שייכות לחברת פיצה האט, לאחר מכן בשנת 2012 שונה השם ל-FC Dallas Stadium ומאז 2013 ועד היום, נקרא האצטדיון אצטדיון טויוטה.
אצטדיון לונדון , בעבר נקרא האצטדיון האולימפי , הוא אצטדיון הממוקם בסטרטפורד שברובע ניוהאם בעיר לונדון, בירת הממלכה המאוחדת ומונה 60,000 מקומות.
בזמן אולימפיאדת לונדון בשנת 2012 נערכו באצטדיון טקסי הפתיחה והסיום של האולימפיאדה וכן תחרויות הריצה והאתלטיקה.
האצטדיון הכיל 79,990 מקומות ישיבה במהלך המשחקים האולימפיים, ולאחר המשחקים מספר המושבים היה צפוי להיות מופחת, לפי התוכנית המקורית, ל-25,000 מושבים בלבד, אולם בסופו של דבר הוחלט להעביר אותו לקבוצת הכדורגל וסטהאם יונייטד, אשר גברה במכרז על טוטנהאם הוטספר על הזכות להשתמש באצטדיון.
מאז עבר האצטדיון מספר שינויים במטרה להתאימו הן למשחקי כדורגל והן לאתלטיקה, ותכולתו הופחתה ל-66,000 מקומות ישיבה למשחקי הכדורגל, מהם 9,000 חייבים להיות ריקים במהלך משחקי הבית של הקבוצה.
תוכנית האצטדיון הוצגה ב-7 בנובמבר 2007.
מתכנני האצטדיון השקיעו מאמצים רבים על מנת לתכנן אצטדיון שהוא בר קיימא (היינו, שיהיה לו שימוש גם בתום המשחקים האולימפיים).
מאחר שבאזור לונדון רבתי לא היה צורך באצטדיון לאתלטיקה בלבד בהיקף שכזה, תוכנן במקור האצטדיון כמבנה מודולרי שנחשב לאחד האצטדיונים האולימפיים קלי המשקל שנבנו מאז ומעולם.
האצטדיון כלל בסיס יצוק מבטון ובו 25,000 מושבים, וחלק עליון מקורה חלקית ובו 55,000 מושבים על שלד מתכתי קל, שנעשה מצינורות גז ממוחזרים.
תחילה תוכנן חלקו העליון של האצטדיון לפירוק בתום התחרויות כדי להותיר אצטדיון קטן בגודל המספיק לאוכלוסיית האזור וקבוצות הליגות הנמוכות.
צורה מודולרית זו הביאה לכך שחלקו החיצוני של האצטדיון תוכנן לכיסוי במעטפת זמנית של ציור קיר על בד המתאר את אירועי האולימפיאדה - ואף זה תוכנן לפירוק בתום התחרויות.
בפועל במקום ציור קיר צבעוני עוטרה חזיתו החיצונית של האצטדיון במעטפת קלה של יריעות לבנות צרות שחלקן פותל ליצירת משולשים מחודדים.
בנוסף לקראת האולימפיאדה הותקנו באצטדיון מערכות תאורה אינטראקטיביות שאיפשרו להאיר את האצטדיון במגוון אפקטים של תאורה צבעונית מתחלפת.
שלד הצינורות המתכתי בחלק העליון של הדפנות עוצב בצורת משולשים שתמכו בקירוי האצטדיון ובמתקני הזרקורים והעניקו לאצטדיון דימוי של כתר ענק.
לטקס פתיחת המשחקים הוקמה פלטפורמה מוגבהת מעל הדשא ומסלולי הריצה שהוסרה לצורך התחרויות עצמן.
הלפיד האולימפי הוצב במרכז האצטדיון בטקס הפתיחה אך בהמשך הוצב בפאתי האצטדיון סמוך ליציעים ולא בלט לעין מחוץ לאצטדיון, דבר שעורר תרעומת.
סמוך לאצטדיון הוקם מגדל התצפית ארסלורמיטאל אורביט המשקיף על הכפר האולימפי ועשוי פלדה צבועה בגון אדום ומסלול ספיראלי סגור בעל חזיתות זכוכית המטפס למרפסות התצפית שבמגדל.
מאחר שהאצטדיון נבנה כמבנה מודולרי, ועל מנת להפחית את העלויות, הוחלט שבשטחי האצטדיון לא יהיו חנויות לממכר מזון (מאחר שהמטבחים מגדילים את דרישות בטיחות האש באצטדיון).
המתכננים החליטו להקים בסמוך לאצטדיון "אזור מעריצים" (fan zones) בו מכרו מזון ומשקאות, בדומה לאזורים שפעלו במסגרת גביע העולם בכדורגל בגרמניה בשנת 2006.
מחקר שבדק את נושא הצורך בכיסוי האצטדיון בתקרה קבע שלא ניתן לקיים את התחרויות בלא גג בכלל (בשל משטר הרוחות בסביבה אשר ישפיע על התחרויות), אולם די היה בקירוי המכסה כשני שלישים ממושבי האצטדיון (שכן אז השפעת הרוח על התחרויות פוחתת ל-5% בלבד).
אף על פי שהתוכנית המקורית הייתה לפרק את רוב יציעי האצטדיון ולהפוך אותו לאצטדיון שכונתי המתאים לליגות המשנה בכדורגל האנגלי, הוחלט בפועל להעבירו לאחת מקבוצות הכדורגל של לונדון המשחקות בפרמייר ליג וזאת לאחר תהליך ארוך יותר בו התמודדו על השימוש גם קבוצות של ענפי ספורט אחרים.
המתחרות עליו היו קבוצת וסטהאם יונייטד, שתכננה לשמר אותו במבנהו הנוכחי כאצטדיון אתלטיקה וכדורגל, וקבוצת טוטנהאם הוטספר שגיבשה תוכנית נרחבת להקמת קומפלקס ספורט ובידור שעיקרה הייתה גם הריסת האצטדיון האולימפי ובנייה מחדש של יציעי האצטדיון סמוך למשטח הדשא כך שיבוטלו מסלולי הריצה המקיפים אותו.
ב-פברואר 2011 פורסמה ההחלטה שהאצטדיון האולימפי יהפוך לאצטדיון הכדורגל הביתי החדש של קבוצת וסטהאם ולאחר המשחקים האולימפיים תוכנן לבנות מחדש את חלקו העליון של האצטדיון ולקבוע את מספר המקומות בו ל-60,000 כשמסלולי הריצה ישומרו.
בעקבות ביקורת על הליך הבחירה הוחלט להקפיא את ההחלטה לגביו עד לאחר סיום האולימפיאדה ואף נבחנה האפשרות להותיר אותו במבנה הנוכחי בשנים הקרובות.
בסופו של דבר גובשה לאצטדיון תוכנית שדרוג מקיפה שתהפוך אותו ממבנה זמני לקבוע, תוך שמירה על רוב המאפיינים העיצוביים המקוריים.
בין פרטי התוכנית: הקטנת מספר המקומות ל-54,000 במשחקי כדורגל, הגדלת שטח קירוי הגג הקל של האצטדיון עד לקו הדשא.
הרכבת יציעים מתניידים בחלקו התחתון של האצטדיון אותם ניתן לקרב לקו הדשא במשחקי כדורגל ולהרחיק בעת תחרויות אתלטיקה וריצה.
בניית מעטפת חיצונית חדשה, הכוללת גם שינויים מבניים ברחבות החיצוניות סביב האצטדיון ובניית מערכות מגוונות תחת ליציעים שנעדרו מהאצטדיון הזמני כמו תאי שירותים, חנויות ממכר מזון, חדרי אח"מים מעוצבים ועוד.
עלות השדרוגים הגיעה לעלות של 272 מיליון ליש"ט.
האצטדיון מארח מדי שנה את תחרות האתלטיקה הפתוחה של לונדון (לונדון גרנד פרי) הנכללת במסגרת תחרויות ליגת היהלום שבעבר אירחה העיר (ב-2010 וב-2011) באצטדיון האתלטיקה הקטן באזור קריסטל פאלאס המכיל 16,000 מקומות בלבד.
בשנים שבהן האצטדיון לא היה זמין בשל העבודות לשיפוצו, התקיימו תחרויות האתלטיקה של גביע היהלום באצטדיונים אחרים בבריטניה.
ב-2015 אירח האצטדיון חלק ממשחקי גביע העולם ברוגבי שאירחה אנגליה באותה שנה.
קבוצת הפרמיירליג וסטהאם יונייטד הבטיחה לעצמה את הזכות להשתמש באצטדיון האולימפי של לונדון.
הקבוצה עברה באוגוסט 2016 לאצטדיון, ותשחק בו לפחות 99 שנים.
במטרה לקרב את היציעים לכר הדשא, ערך המועדון באצטדיון שיפוץ שבסופו ירדה תכולת האצטדיון מ-60,000 צופים ל-54,000.
ב-2017 האצטדיון אירח את אליפות העולם באתלטיקה ה-16.
האצטדיון נבנה על אזור תעשייתי שבין הנהר לי לבין אולד פורד לוק.
למעשה האצטדיון נמצא על אי וגשרים יקשרו בינו לבין יתר שטחי הפארק האולימפי.
ב-13 באוקטובר 2006 נבחרה החברה הקבלנית להקמת האצטדיון ולתכנונו.
האצטדיון הושלם בקיץ 2011 אך השקתו הרשמית נדחתה עד ל-5 במאי 2012 במסגרת הרצת הפארק האולימפי בשרשרת אירועי ספורט (כמו תחרות האתלטיקה הפתוחה של לונדון - גרנד פרי לונדון) ובידור.
תוכנית האצטדיון זכתה לביקורות חיוביות מחד (בשל היותן "בנות קיימא" -"sustainable development") ושליליות מאידך, בעיקר בהשוואה למבנה "קן הציפורים" שנבנה עבור אולימפיאדת בייג'ינג, ולאור העובדה שבסיום התחרויות החשש היה כי לא יישאר מבנה כזכר לתחרויות בלונדון, בהשוואה למבנה המרשים שנשאר בבייג'ינג, וזאת על אף העלויות הגבוהות שבהקמת המבנה.
אולם התוכנית להפוך את אצטדיון האתלטיקה האולימפי לאצטדיון הבית של קבוצת הכדורגל וסטהאם מלונדון, שהתחייבה על שימור המבנה כאצטדיון אתלטיקה וכדורגל, הביאה לשימור מבנה האצטדיון ואף שדרוגו מבחינה מבנית.
לאוהדי וסטהאם אף היו ביקורות על זוויות הצפייה הלא נוחות שהיו באצטדיון בשל שמירה על היציעים בתצורה סגלגלה בשל מסלולי האתלטיקה מה שיצר אילוץ לשיפוץ נוסף לבניית יציעים ישרים מאחורי השערים שניתן לפרק בעת קיום תחרויות אתלטיקה חשובות אבל מדובר בפרויקט מורכב יחסית שלא נועד לביצוע בתדירויות גבוהות.
כמו כן עלו ביקורות על האזורים ביציעים שטרם אושרו לישיבה (כשיאושרו יהפוך לאצטדיון השני בגודלו בלונדון לאחר אצטדיון ומבלי הלאומי ובעל הקיבולת הגבוהה ביותר מבין אצטדיוני הקבוצות הלונדוניות), והגירעון שיוצר האצטדיון בשל עלויות השיפוץ והתחזוקה.
אצטדיון לה סרמיקה (בספרדית: Estadio de la Cerámica), אשר עד שנת 2017 נקרא בשם אל מדריגל (בספרדית: El Madrigal), הוא אצטדיון כדורגל הנמצא בוויאריאל שבספרד, המכיל 23,500 מקומות ישיבה, ומשמש את קבוצת ויאריאל מליגת הכדורגל הספרדית.
האצטדיון נפתח ב-17 ביוני 1923 ושמו הראשון היה קמפו דל ויאריאל.
השם נשמר עד שנת 1925 ואז שונה לאל מדריגל.
המגרש הורחב כדי להידמות לאצטדיון האולימפי בהלסינקי בו נערכו משחקים מאולימפיאדת הלסינקי בשנת 1952.
ב-8 בינואר 2017 שונה השם לאצטדיון "לה סרמיקה".
אצטדיון לואי השני הוא אצטדיון שממוקם במחוז פונטוייל במונקו.
האצטדיון משמש כאצטדיונה הביתי של קבוצת מונקו ובנוסף אירח את הסופר קאפ האירופאי משנת 1998 עד שנת 2012. האצטדיון משמש גם לאירוח תחרויות אתלטיקה שונות, כגון ליגת היהלום.
אצטדיון לואי השני המקורי הוקם בשנת 1939. האצטדיון החדש הוקם בשנות ה-80 המוקדמות, קרוב למקום שבו שכן האצטדיון הישן, ונפתח באופן מלא ב-1985. כיום באצטדיון יש 18,500 מקומות ישיבה, והוא מסוגל לאכלס כ-60% מאוכלוסיית מונקו.
רוב מתקני האצטדיון ממוקמים מתחת לאדמה, כשהחניון התת-קרקעי של האצטדיון ניצב בדיוק מתחת לכר הדשא, דבר שגרם בעבר לביקורות רבות מצד היריבות של מונקו, האצטדיון אירח גם את הסופר קאפ האירופי שהוא משחק בין הזוכה בליגת האלופות לבין הזוכה בליגה האירופית.
האצטדיון נקרא על שמו של לואי השני, נסיך מונקו, שהיה נסיך מונקו כשהאצטדיון המקורי הוקם.
אצטדיון לואיסון היה אצטדיון ששימש גם כאמפיתיאטרון להופעות מוזיקה בניו יורק.
האצטדיון מוקם בשטח ה"סיטי קולג'" (CCNY) בין שדרת אמסטרדם ושדרת קונבנט, בין הרחובות 136 ו-138 בצפון מנהטן.
הוא נחנך ב-1915, על שמו של התורם אדולף לואיסון, ונהרס ב-1973, על מנת לפנות מקום לקמפוס אקדמי.
האצטדיון נבנה בסגנון נאו-קלאסי, כאשר מבנה היציעים הוקף בעמודים בסגנון דורי.
האצטדיון, בתפוסה של כ-25,000 מושבים, היה, בנוסף לשימושו כמרכז תחרויות ספורט של האוניברסיטה גם מרכז תרבות קיצי.
התקיימו בו למשל הופעות של המטרופוליטן אופרה והתזמורת הפילהרמונית של ניו יורק תחת כיפת השמיים, עם מנצחים וסולנים כיוג'ין אורמנדי וג'ורג' גרשווין, יאשה חפץ ויהודי מנוחין כמו גם מופעי מוזיקה פופולרית מאת אמנים כפיט סיגר, וודי גאת'רי, הארי בלפונטה ואחרים.
אצטדיון לופטוס וורספלד הוא אצטדיון כדורגל בפרטוריה שבדרום אפריקה.
האצטדיון הוקם במקור בשנת 1923, ולקח חלק באירוח משחקי גביע העולם בכדורגל 2010.
האתר בו הוקם האצטדיון שימש לראשונה למשחקי ספורט בשנת 1906, אז נקרא מגרש הספורט המזרחי.
מבנה הבטון הראשון באתר נבנה על ידי מועצת העיר בשנת 1923. המבנה המקורי הכיל כ-2,000 מושבים בלבד, ולא היו בו מתקני ספורט נאותים.
בשנת 1928 נוספו לאצטדיון חדרי הלבשה ושירותים.
בשנת 1932 נקרא האצטדיון על שם רוברט אואן לופטוס וורספלד, מאבות הספורט המאורגן בפרטוריה.
למרות שבאופן רשמי שונה שם האצטדיון מספר פעמים, הוא תמיד נקרא בפי המקומיים אצטדיון לופטוס וורספלד.
האצטדיון שודרג ושופץ מספר פעמים, בין היתר ב-1984 וב-2008.
מ-1998 ועד 2003 נקרא האצטדיון מינולטה לופטוס, על שם חברת מינולטה שמימנה את האצטדיון.
ב-2003 שונה שם האצטדיון לסקיוריקור לופטוס, על שם חברת האבטחה סקיוריקור (Securicor).
ב-1 בספטמבר 2005, הפכה חברת וודאקום למממנת האצטדיון, ושינתה את שמו בחזרה לאצטדיון לופטוס וורספלד.
אצטדיון טוטו טרנר (בשמו המלא "אצטדיון טוטו באר שבע ע"ש יעקב טרנר"), הוא אצטדיון כדורגל בעיר באר שבע המשמש את קבוצת הפועל באר שבע, והחליף את אצטדיון וסרמיל המיושן.
האצטדיון נבנה בעלות של מעל 220 מיליון שקלים, ומכיל 16,126 מקומות ישיבה.
האצטדיון קרוי על שם יעקב טרנר, ראש עיריית באר שבע לשעבר.
סביב האצטדיון ישנם כ-2,600 מקומות חנייה.
מלבד משחקי הפועל באר שבע, מארח האצטדיון לעיתים גם משחקים בינלאומיים של נבחרת ישראל.
האצטדיון העירוני הוא חלק מקריית הספורט הממוקמת בצפון העיר אשר כוללת גם את אולם הקונכייה, היכל ספורט רב תכליתי בן 3,000 מקומות, בריכת שחייה חצי אולימפית שבתכנון, ומתחם אימונים שנקרא ע"ש וסרמיל, על מנת להנציח את הילד ארתור וסרמיל אשר נרצח בשואה.
פרט לתמיכה מהמועצה להסדר ההימורים בספורט, עיקר המימון לבנייתו הגיע ממכירת הקרקע של אצטדיון "וסרמיל".
מועצת עיריית באר שבע החליטה שקריית הספורט שמוקמת בצפון העיר תיקרא על שם ראש העיר לשעבר, יעקב טרנר.
המועצה להסדר הימורים בספורט (טוטו) החליטה שהאצטדיון שיוקם בקריית הספורט ייקרא "אצטדיון טוטו באר שבע על שם יעקב טרנר".
במועצה להסדר הימורים גם הוחלט ששמו של יעקב טרנר יעוצב ויובלט במקומות שונים באצטדיון.
האצטדיון נועד להיפתח לקראת עונת 2015/2016 של ליגת העל בכדורגל אך פתיחתו התעכבה מעט עד למשחק הרביעי של העונה ועד לפתיחתו אירחה הפועל באר שבע את משחקי הבית שלה באצטדיון טדי בירושלים.
האצטדיון נפתח לראשונה רק ב-16 בספטמבר 2015 לכ-4,000 מאוהדי קבוצת הפועל באר שבע שצפו באימון ראווה פומבי של הקבוצה.
המשחק הראשון שאירח האצטדיון התקיים ב-21 בספטמבר 2015 מול קבוצת מכבי חיפה שהסתיים בתוצאת תיקו 0–0, כשקודם למשחק התקיים בו טקס חנוכת בית וקביעת מזוזות בנוכחות ראש העיר.
החלוץ אנתוני נוואקמה כבש את השער הראשון בתולדות האצטדיון, ב-3 באוקטובר בניצחון 5–2 על מכבי פתח תקווה.
עד למשחק הפלייאוף נגד מכבי תל אביב, בעונת 2017/2018 לא הפסידה הפועל באר שבע משחק ליגה באצטדיון (שיא של 56 משחקים).
ובסך הכל לאורך השנים הפסידה 23 משחקי ליגה בלבד באצטדיון, נכון ל-2025
שיאן השערים באצטדיון הוא בן שהר.
ב-14 באוקטובר 2018 אירחה לראשונה נבחרת ישראל באצטדיון את נבחרת אלבניה במסגרת ליגת האומות, במשחק צפו 14,950 צופים, המשחק הסתיים בניצחונה של נבחרת ישראל בתוצאה 0–2.
בסמוך למתחם הוקם מתקן האימונים הבית האדום של הפועל באר שבע.
ב-17 ביוני 2020, התגלו ליקויים בגג האצטדיון, והוא נסגר באופן זמני.
את משחקי הליגה הנותרים לעונת 2019/2020 אירחה הפועל באר שבע באצטדיון הי"א באשדוד.
ב-2 באוגוסט 2020, הודיע ראש עיריית באר שבע, רוביק דנילוביץ', כי הליקויים שהתגלו חמורים, והאצטדיון מוגדר כמבנה מסוכן לציבור.
עקב כך, את משחקיה בתחילת עונת 2020/2021, אירחה הפועל באר שבע באצטדיון טדי.
תחילה הוחלט להסיר את גג האצטדיון לחלוטין, אך מאוחר יותר התקבלה החלטה לשפץ את הגג הקיים.
ב-25 בינואר 2021 חזרה הפועל באר שבע לארח את משחקיה באצטדיון והשיפוצים המשיכו להתבצע במקביל להמשך אירוח קיום משחקיה של הפועל באר שבע.
העבודות הושלמו בעלות של מעל 51 מיליון שקלים, בתום שנת 2021.
שדרוג והרחבת האצטדיון אושר עקרונית על ידי המדינה.
עיריית באר שבע הגישה תוכנית להגדלת האצטדיון של הפועל באר שבע ל-25,000 מושבים, ובנובמבר 2025 אושר גם תקציב שיועבר ממשרד התרבות והספורט להגדלת האצטדיון, וזה צפוי לצאת לדרך, לאחר שיעבור את האישורים הנדרשים.
לטובת השדרוג המדינה כבר הקצתה סכום ראשוני של 15 מיליון שקלים לעירייה.
אצטדיון טרנר מכיל 16,126 מקומות ישיבה המתחלקים בין ארבעה יציעים:
היציע המערבי (שערים 1–2 ו-11): היציע מכיל 4,651 מקומות ישיבה.
ביציע קיימים: תאי כבוד, תאי VIP, יציע כסף, יציע עיתונאים, יציע נכים בנוסף קיים ביציע מתחם הכולל מסעדה וגישה לחניה הפרטית.
היציע הדרומי (שערים 3–4): היציע מכיל 3,210 מקומות ישיבה.
במשחקי הפועל באר שבע יציע זה מאכלס את ארגון האוהדים של הפועל באר שבע "UltraSouth", ומהווה מוקד עידוד במהלך המשחק.
היציע המזרחי (שערים 5–8): היציע מכיל 5,055 צופים.
היציע הצפוני (שערים 9–10): היציע מכיל 3,210 מקומות ישיבה.
במשחקי הפועל באר שבע חלק מיציע זה מאכלס את אוהדי הקבוצה האורחת, כאשר ישנה חציצה בין הקהלים של "בלוק" כיסאות אחד לפחות.
קומפלקס האצטדיון נבנה בעלות של קרוב ל-250 מיליון שקלים והוא האצטדיון השני מסוגו בארץ בעל גג המכסה את כל יציעי האצטדיון.
באצטדיון שני מסכי LED ענקיים בגודל 60 מ"ר כל אחד.
האצטדיון מכיל 32 רמקולים ענקיים ואיכותיים התלויים בגג היציעים.
חלקו החיצוני של האצטדיון ויציעי האצטדיון מרושתים בעשרות מצלמות במעגל סגור הנשלטים על ידי חדר בקרה מיוחד.
באצטדיון 8 מזנוני אוכל הממוקמים בלובי היציעים ומאות תאי שירותים לרווחת הקהל.
אצטדיון לה רומרדה (בספרדית: Estadio de La Romareda) הוא אצטדיון כדורגל השוכן בעיר סרגוסה באראגון שבספרד.
האצטדיון משמש כמגרשה הביתי של קבוצת ריאל סרגוסה מאז חנוכתו בשנת 1957, ומכיל 33,608 מושבים.
האצטדיון עבר שיפוץ בשנת 1977 ולאחר מכן בשנת 1982, לקראת מונדיאל 1982, במסגרתו נערכו באצטדיון מספר משחקים.
האצטדיון אירח מספר משחקים גם באולימפיאדת 1992, ובשנת 1994 עבר שיפוץ נוסף במהלכו הוסבו כל היציעים ליציעי ישיבה.
מזה שנים נבחנו תוכניות שונות להקמת אצטדיון חדש בעיר שיחליף את לה רומרדה, אך מרבית התוכניות להקמת אצטדיון חדש, הן במיקום חדש בפאתי העיר והן באותו המיקום, הוקפאו ובוטלו עקב תביעות או אילוצים פוליטיים.
בפברואר 2008, לאחר חילופים בקואליציה העירונית, אושרה תוכנית להקמת אצטדיון חדש בעיר.
על-פי התוכנית אמורה הייתה בניית האצטדיון להתחיל באמצע 2009, אך הקמתו לא יצאה לפועל.
האצטדיון נבחר לקחת חלק באירוח משחקי מונדיאל 2030, ובשל כך החלו ביולי 2024 עבודות באצטדיון על מנת להתאימו לסטנדרטים הדרושים לאירוח הטורניר.
העבודות יימשכו ארבע שנים כשבסיומן תעמוד תכולתו על כ-43,000 מקומות ישיבה.
בנוסף למשחקי כדורגל, נערכו באצטדיון מספר מופעי מוזיקה ובהם הופעות של מייקל ג'קסון, ברוס ספרינגסטין, מטאליקה ואמנים נוספים.
אצטדיון לה רוסלדה (בספרדית: Estadio La Rosaleda, מילולית "גן הוורדים") הוא אצטדיון כדורגל במאלגה אשר בספרד.
האצטדיון הוא מגרשה הביתי של קבוצת מאלגה המקומית.
האצטדיון נפתח בשנת 1941, ובמשחק חנוכתו אירחה מאלגה (אז קבוצה אחרת - דפורטיבו מאלגה) את סביליה.
האצטדיון שופץ בשנת 1982, לקראת מונדיאל 1982 במסגרתו נערכו באצטדיון שלושה משחקים.
כמו כן, נערכו באצטדיון מספר משחקים בינלאומיים של נבחרת ספרד ואף של נבחרת אנדלוסיה.
לאורך ההיסטוריה נערכו באצטדיון עשרות משחקי מועדונים בינלאומיים ובהם משחקיה של מאלגה במסגרת גביע האינטרטוטו וגביע אופ"א, משחק בין ריאל מדריד לקלאב ברוז' במסגרת ליגת האלופות (שנערך במאלגה עקב עונש שספגה ריאל מדריד), מספר משחקים במסגרת גביע השלום ב-2009 וכן משחקי גביע קוסטה דל סול הנערכים באצטדיון באופן קבוע.
בנוסף, נערכו באצטדיון מספר משחקי צדקה ובהם כאלו של נבחרת "החברים של זידאן" מול נבחרת "החברים של רונאלדו" וכן בין הקבוצה המקומית לבין קבוצות המורכבות משחקני עבר.
נוסף על משחקי כדורגל, נערכים מעת לעת באצטדיון מופעי מוזיקה, ועד כה נערכו בו הופעות של ג'ורג' מייקל, שאקירה, מנה, RBD ועוד.
אצטדיון טופיק בחראמוב הוא אצטדיון כדורגל בעיר באקו שבאזרבייג'ן, המכיל 31,200 מקומות ישיבה.
האצטדיון משמש את מועדון הכדורגל קרבאך.
כמו כן, עד לחניכתו של האצטדיון הלאומי של באקו, אירח האצטדיון את רוב משחקיה של נבחרת אזרבייג'ן.
אבן היסוד לאצטדיון הונחה בשנת 1939, אך הבנייה התעכבה בגלל מלחמת העולם השנייה והסתיימה רק בשנת 1951. תחילה נקרא האצטדיון על שמו של מנהיג ברית המועצות יוסיף סטלין, ובשנת 1956 נקרא על שמו של ולדימיר לנין.
בשנת 1993, נפטר שופט הכדורגל האגדי טופיק בחראמוב ולכן החליטה ההתאחדות לכדורגל באזרבייג'ן לקרוא את האצטדיון על שמו.
בנוסף לנבחרת אזרבייג'ן ולקרבאך, האצטדיון מארח מדי שנה את גמר הגביע האזרי ואת הקבוצות בליגה אשר משתתפות במסגרות אירופיות.
במשחקים האירופיים שנערכו בשנת 2015, אירח האצטדיון את תחרויות הקשתות.
האצטדיון האולימפי בסביליה (בספרדית: Estadio Olímpico de Sevilla) הוא אצטדיון רב תכליתי הנמצא בסביליה, ספרד.
האצטדיון, בעל 70,000 מושבים, דבר ההופך אותו לאצטדיון הרביעי בגודלו בספרד.